*«Қазақстан Республикасының кейбір заңнамалық актілеріне*

*дене шынықтыру және спорт мәселелері бойынша өзгерістер мен*

 *толықтырулар енгізу туралы» Заң жобасы бойынша*

 *Қазақстан Республикасы Мәдениет және спорт вице-министрінің баяндамасы*

**Құрметті депутаттар! Құрметті әріптестер!**

**1-слайд**

Сіздердің қарауларыңызға «Қазақстан Республикасының кейбір заңнамалық актілеріне дене шынықтыру және спорт мәселелері бойынша өзгерістер мен толықтырулар енгізу туралы» Заң жобасы енгізіледі.

**2-слайд**

Заң жобасы дене шынықтыру мен спортты дамытудың 2025 жылғы дейінгі тұжырымдамасына, сондай-ақ 2016 жылға арналған Қазақстан Республикасы Үкіметінің заң жобалау жұмыстарының жоспарына сәйкес әзірленген.

**3-слайд**

Заң жобасымен 2008 жылғы 4 желтоқсандағы Қазақстан Республикасының Бюджет кодексі мен «Дене шынықтыру және спорт туралы» 2014 жылғы 3 шілдедегі Қазақстан Республикасының Заңына өзгерістер мен толықтырулар енгізу көзделеді.

**4-слайд**

Қазіргі таңда спорт түрлері бойынша қаржыландыруды бөлудің қолданыстағы тәртібі тиімділік пен объективтіліктің төмен деңгейімен сипатталады.

Жергілікті жерлерде спортты және дене шынықтыруды дамытуға бөлінетін бюджеттік қаражаттың біркелкі және теңгерімді бөлінбеуі. Әлі де спортты және дене шынықтыруды кешенді дамыту үшін қажетті жағдай жасалмаған, дамыған спорт инфрақұрылымына қолжетімділік шектелген, бұл өз кезегінде қазақстандық спорттың бәсекеге қабілеттілігін төмендетеді.

Осылайша, Заң жобасының негізгі мақсаты:

дене шынықтыру мен спортты қаржыландырудың қолданыстағы жүйесін жетілдіру;

қаржыландыру жүйесінің айқындылығы мен объективтілігін арттыру болып табылады.

Қазақстан Республикасының өңірлерінде спортты қаржыландыру негізгінен спорттың ойналатын түрлеріне бағытталған.

**5-слайд**

Бұл ретте, негізгі басымдықты спорттың ойналатын түрлері: футбол, хоккей, волейбол клубтары құрайды.

*2015 жылғы қаржыландыруды бөлу тәжірибесі көрсеткендей, спортты қаржыландыруға бөлінген* ***67 768 млн. теңгеден*** *төрттен бір бөлігі немесе* ***16 061 млн. теңге*** *футболға бөлінген. Бұл ретте, қаржылық жыл ішінде футбол бюджеті басқа спорт түрлерінің бюджетінде көзделген шығыстарды қысқарту есебінен ұлғаятынын ескеру қажет.*

*Облыстар бөлінісінде бюджет құрылымын талдау жергілікті жерлерде футболды қаржыландыру орташа республикалық мәндерден асатындығын көрсетеді (25%). Футболды қаржыландыруға айтарлықтай үлкен шығыстар Ақтөбе обл.(46 %), Алматы обл. (45%), Атырау обл. (40%), Қостанай обл. (34%), Оңтүстік Қазақстан обл. (33 %), Жамбыл және Ақмола (30%) облыстарында байқалған. Қалған облыстар бойынша шығыстар да айтарлықтай жоғары және көбінесе облыстың дене шынықтыру мен спортын дамытуға және қолдауға бағытталған жалпы бюджеттен 20% асады.*

*Футболды бюджет қаражаты есебінен қаржыландыру бойынша ең төмен мәндер Алматы және Астана ққ. анықталған (2% шегінде), ол клубтардың қаржыландырылуын қамтамасыз ететін бас демеушілердің болуымен негізделген.*

**7-слайд**

Спорт түрлері бойынша бюджет қаражатының теңгерімді бөлінуін қамтамасыз ету мақсатында Заң жобасымен спорт түрлерін саралау жүйесін енгізу ұсынылады.

Бюджетті айқындаған кезде спорт түрлерін саралау критерийлері ескерілетін болады.

Саралау көрсеткіштерін айқындаудың негізгі критерийлеріне: халықаралық жарыстардағы спорт жетістіктері, спорт түрінің ұлттық-мәдени «дәстүрлілігі», кадр әлеуетінің болуы, материалдық-техникалық базаның болуы, өңірдің климаттық жағдайларына спорт түрі ерекшеліктерінің арақатынасы жатқызылатын болады.

**8-слайд**

Заң жобасымен:

1. Қазақстан Республикасы Ұлттық Олимпиада комитетіне мемлекеттік тапсырманы алу және оған қатысу құқығын беру;

2. Дене шынықтыру және спорт саласындағы негізгі ұғымдарды кеңейту;

3. Спорт және дене шынықтыру саласында мемлекеттік саясат міндеттермен, атап айтқанда, ұлттық, техникалық және қолданбалы спорт түрлерімен ғана емес, сондай-ақ олимпиада, паралимпиада және олимпиадалық емес спорт түрлерін дамытумен толықтыру ұсынылады;

**9-слайд**

Уәкілетті органның құзыреті мынадай функциялармен толықтырылған:

аккредиттелген республикалық федерациялармен және жергілікті атқарушы органдармен бірлесе отырып, спорт түрлерінен, оның ішінде ұлттық, техникалық және қолданбалы түрлерi, бұқаралық спорт бойынша, сондай-ақ ардагер спортшылар арасында республикалық және халықаралық жарыстарды өткізу;

Қазақстан Республикасының аумағында және және оның шегінен тыс өткізілетін спорттық іс-шараларға дайындалу және қатысу кезеңінде спортшыларды, жаттықтырушыларды және дене шынықтыру мен спорт саласындағы мамандарды, барлық санаттағы әскери қызметшілер мен құқық қорғау және арнаулы мемлекеттік органдардың қызметкерлерін қамтамасыз етудің заттай нормаларын әзірлеу және бюджеттік жоспарлау жөніндегі уәкілетті органның келісуі бойынша бекіту;

**10-слайд**

спорт түрлері бойынша Қазақстан Республикасы құрама командаларының бас жаттықтырушыларын және мемлекеттік жаттықтырушыларды - аккредиттелген республикалық спорт федерацияларының ұсынуы бойынша, олимпиадалық спорт түрлері бойынша - Қазақстан Республикасының Ұлттық олимпиада комитетімен келісуі бойынша, паралимпиадалық спорт түрлері бойынша Ұлттық Паралимпиада комитетімен келісуі бойынша лауазымға тағайындау және лауазымнан босату;

**11-слайд**

халықаралық және республикалық спорттық жарыстардың ережелерін (регламенттерін) келісу;

Қазақстан Республикасының басым спорт түрлерінің тізбесін әзірлеу және бекіту;

Қазақстан Республикасында спорт түрлерін саралау қағидаларын әзірлеу және бекіту;

жергілікті атқарушы органдармен Қазақстан Республикасындағы басым спорт түрлерінің өңірлік тізбесін келісу.

**12-слайд**

Облыстың, республикалық маңызы бар қалалардың, астананың [**жергiлiктi атқарушы органдарының**](http://10.61.43.123/kaz/docs/Z010000148_#z31) құзыреттері келесі функциялармен толықтырылған:

аккредиттелген республикалық және (немесе) жергілікті спорт федерацияларымен бірлесе отырып, спорт түрлерi, оның ішінде ұлттық, техникалық және қолданбалы түрлері бойынша, бұқаралық спорт бойынша, сондай-ақ ардагер спортшылар арасында республикалық және халықаралық жарыстарды өткізуге қатысу;

әкiмшiлiк-аумақтық бiрлiк аумағында бұқаралық спортты және ұлттық спорт түрлерiн ғана емес, мүгедектер арасындағы спортты дамытуды қамтамасыз ету;

**13-слайд**

спорт түрлері бойынша Қазақстан Республикасының құрама командаларының (спорт түрлері бойынша ұлттық құрама командалардың) құрамына кіретін спортшыларға, олардың жаттықтырушыларына, сондай-ақ спорттың ойналатын түрлері бойынша Қазақстан Республикасы құрама командаларының (ұлттық құрама командалардың) құрамында өнер көрсететін спортшыларға, олардың жаттықтырушыларына және клубтық командалардың жетекшілеріне ай сайынғы ақшалай үлес төлемдерінің мөлшерлерін әзірлеу және бекіту;

спорттың басым түрлерінің өңірлік тізбесін әзірлеу және дене шынықтыру және спорт саласындағы уәкілетті органмен келісу бойынша бекіту;

**14-слайд**

аккредиттелген республикалық және (немесе) өңірлік спорт федерацияларының, Халықаралық Азия кеңесінің, Ұлттық Олимпиада комитетінің және Ұлттық Паралимпиада комитетінің тануымен шектеліп, «Спорт-Аккорд» халықаралық конвентімен тануды алып тастау;

Қазақстан Республикасы құрама командаларының бас жаттықтырушылары мен және олимпиадалық спорт түрлері бойынша мемлекеттік жаттықтырушыларды лауазымға тағайындауға және лауазымнан босатуға келісу құқығын беру бөлігінде Ұлттық Олимпиада комитетінің рөлін күшейту;

жаттықтырушыларды және спорт төрешілерін аттестаттау бойынша құқықтық коллизийлерді жою.

**15-слайд**

**Норвегия**

 Қаржыландыруға арналған іріктеу критерийлеріне сәйкес мемлекеттік қаржыландыру жүзеге асырылады.

10 аса іріктеу критерийі бар, олардың құрамына халықаралық жарыстардағы, Олимпиада ойындарындағы табыстар, спорт түрлері бойынша спортшыларды дамыту бойынша әзірленген бағдарламаның болуы, біліктілігі жоғары спортшыларға арналған бағдарламаның болуы (қазіргі олимпиада чемпиондары), дарынды спортшыларды дамыту бағдарламасының болуы (әлеуеті жоғары спортшылар), халықаралық жарыстарға қатысу бағдарламасының болуы, халықаралық сайыстарға қатысу бағдарламаларының болуы, спортшыларды дамыту бағдарламасы шеңберінде қойылған мақсаттарға жетудің сапасы мен шынайылығы, қажетті кадр құрамының, инфрақұрылымның болуы, федерация қызметінің табыстылығы, елдегі спорт түрімен шұғылданушылар саны кіреді.

Іріктеудің негізгі критерийі спортшыларды дамыту бағдарламасы шеңберінде қойылған мақсаттарға қол жеткізудің сапасы мен нақтылығы болып табылады.

**Ұлыбритания**

Ұлыбританияның спорт федерациялары «Әлемдік нәтижелерге қол жеткізу бағдарламасы» бағдарламасы шеңберінде қаржылық қолдау алады, қаржыландыру тек олимпиадалық және паралимпиадалық спорт түрлерінің федерацияларын қамтамасыз етеді.

Іріктеудің басты критерийі федерациялар мен олардың спортшыларының екі бағыт бойынша спорт жетістіктері болып табылады.

- «Пьедестал», аталған бағыт бойынша спорт жетістіктерінің көрсеткіштерімен жоғары спорт түрлерін дамыту үшін үлкен қаражат бөлінеді;

- «Әлеуетті чемпиондар», аталған бағыт Олимпиада ойындарына қатысуға жоғары әлеуетке ие спорт түрлерін қаржыландыруды болжайды.

**Ресей федерациясы**

Спорт федерациялары қаражатты бюджеттік жоспарлау және бөлу жүйесіне қатысады.

Спорт федерациялары Олимпиада комитетімен, Паралимпиада комитетімен өзара іс-қимылда спорттық даярлықты жүзеге асыратын ұйымдарға қоғамдық бақылауды жүзеге асыруға уәкілетті.

Дене шынықтыру және спорт саласындағы атқарушы биліктің ведомстволық бағынысты ұйымдарының спортшылары мен жаттықтырушыларын спорттық іс-шараларға жіберу бүкілресейлік спорт федерацияларының өтінімдеріне сәйкес жүзеге асырылады. Бұл ведомстволық бағынысты ұйымдардың қарап шешуі бойынша бюджеттік қаражатты жұмсауға жол бермейді.

**16-слайд**

**Германия**

Германияда мемлекет Ұлттық олимпиада комитетіне ол жүзеге асыратын бағдарламалар мен іс-шаралар жоғары білікті спортшыларды даярлау үшін орталықтарды салу, олимпиада ойындарының жаттығу жиыны және оған қатысу және т.б. сияқты жалпы мемлекеттік мәнге ие болса қолдау көрсетеді.

Олимпиада ойындарына дайындалу және қатысу мемлекеттік емес қаржы көздерінен «Неміс спортына көмек» қорының есебінен қаржыландырылады.

Спортшыларға көмек көрсету өтінімдерін спорт түрлері бойынша федерациялар береді, оның үстіне көмектесуді алуда басым құқық олимпиада құрамына кандидаттар ие.

Қордан қаржылық көмек алуға үміткер спортшылар үш санатқа бөлінген: «С» (юниорлар), «В» (перспективалы спортшылар) және «А» (элита). Жәрдемақылар мөлшері осы жіктемеге сәйкес ерекшеленеді.

**Франция**

Спорт федерациялардың мүдделерін Ұлттық олимпиада комитеті және спорт комитеті білдіреді. Осы ұйымдар спортты қаржыландыру бойынша мемлекеттік қорларды бірлесіп басқаруды жүзеге асырады.

Спортты мемлекеттік қаржыландыру үш құрамды бөліктен тұрады: тікелей мемлекеттік қаржыландыру (орталық), Ұлттық спортты дамыту қоры арқылы жанама мемлекеттік қаржыландыру (спорт лотереяларын сату, қалалық тотализатор және сусындарға салатын салықтан табыс арқылы), сондай-ақ муниципалитеттер және басқа жергілікті басқару органдары арқылы орталықсыздандырылған мемлекеттік қаржыландыру.

Спорт түрінің танымалдығын айқындаудың негізгі критерийлері – белгілі бір спорт түрімен айналысқан кезде федерациядан сатып алынған спорт федерациясының мүшелік билеті. Билеттерді сатудан түсетін табыс тиісті спорт түрінің жалпы бюджетін құрайды.

**17-слайд**

Заң жобасы қабылданған жағдайда республикалық және облыстық деңгейлерде спорт түрлерін объективті және тәуелсіз қаржыландыруға кепілдік беретін спортты қаржыландырудың жеке моделі әзірленетін болады.

Көрсетілген Заң жобасын қабылдау құқықтық және теріс әлеуметтік-экономикалық салдарға және мемлекеттік шығыстарды ұлғайтуға әкеп соқпайды.

**18-слайд**

 Назарларыңызға рахмет!

 Қолдауыңызды сұраймын!